*Par iepirkumu procedūras “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope” (ID Nr. RS 2024/70) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi vēstuli ar lūgumu sniegt atbildes uz jautājumu par atklāta konkursa “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope” (ID Nr. RS 2024/70) (turpmāk Atklāts konkurss) nolikuma prasībām.

**Jautājums:**

Nolikuma 10.2.punktā ir minēts, ka 5 gadus no piegādes brīža jānodrošina transportlīdzekļu tehniskā apkope un garantijas remonti, kurus Pasūtītājs apmaksā atsevišķi saskaņā ar Pasūtītāja un Piegādātāja abpusēji saskaņotu tāmi katrā remontdarbu gadījumā. Nav minēts, ka remontdarbi un tehniskā apkope jāveic vienā konkrētā servisā, kas nozīmē, ka varētu saņemt garantijas remontdarbus un tehnisko apkopi jebkurā autorizētā servisā, līdz ar to, nav iespējams izsekot līdzi, cik ātri un kādos apjomos ir saņemti remontdarbi vai tehniskā apkope. Ņemot vērā augstāk minētos apstākļus, lūdzu, izsvītrot no līguma projekta punktus par maiņas automašīnas piešķiršanu, kā arī remontdarbu tāmju sagatavošanu 1 darba dienas laikā! Punkti, kurus nepieciešams izņemt no līguma projekta – 12.3.punkts, 12.4.punkts, 12.5.punkts, 12.7.punkts, 14.5.punkts.

**Atbilde:**

Paskaidrojam, ka minētā prasība izriet no 3.1.pielikuma “Tehniskā specifikācija un tehniskā piedāvājuma forma” noteiktā “Citas prasības”, kur Pretendentam jānodrošina un jānorāda informācija par tā piedāvāta transportlīdzekļa servisu un tā atrašanās vietu: “*Servisa centram jāatrodas Rīgā vai līdz 10 km no Rīgas pilsētas administratīvās teritorijas robežas. Regulāri nepieciešamās rezerves daļas atrodas noliktavā vai servisa centrā. Ja rezerves daļas nav noliktavā, tad piegādes termiņš ir ne vairāk par 14 dienām. Garantijas laikā Uzņēmums apņemas apkalpot transportlīdzekli servisa centrā 2 (divu) darba dienu laikā no pieteikuma saņemšanas. Attālumu nosaka, izmantojot tīmekļa vietni: http://maps.google.lv/maps, izmantojot opciju “Braukšana ar transportlīdzekli”, vai citā publiski pieejamā datubāzē.*” un jānodrošina “*Ja servisa vai remontdarbi ilgst vairāk par 8 stundām pretendentam jānodrošina līdzvērtīga maiņas automašīna*”.

Pasūtītājs neplāno veikt Atklāta konkursa nolikuma grozījumus.

Iepirkumu komisijas priekšsēdētāja K. Meiberga